Den officielle CS:GO POWER rangliste er netop opdateret

En lille måned er gået og den største danske turnering i CS:GO æraen har været afviklet. Traditionen tro kommer og går hold.

Det har været en meget interessant måned for dansk CS:GO. Alle topholdene mødte hinanden på kryds og tværs i denne måned, online som offline, og et par nye hold er kommet til.

Desværre måtte vi også sige farvel til OnlineRol, über noobs, samt Delete. Dette har givet flere rokeringer på POWER top 10.

Den matematiske oversigt med startfemmere findes her, og kan til hver en tid tilgåes fra menuen på dust2.dk. Ønskes adgang vi mobiltelefonen skal du blot tilte din telefon, så fremkommer den.

Og nu til det vi alle venter på; den officielle danske CS:GO POWER top 10 liste.

Boblere

Wizards

Rezex er tilbage i officel startfemmer.

For under 48 timer blev holdet offentliggjort, men en meget flot sejr i EPICENTER-kvalifikationen sætter holdet på Danmarks-(csgo)-kortet, hvilket lige nu rækker til en placering som bobler.

Det lignede i perioder en stor overraskelse med Astralis, men de formåede dog aldrig at lukke kampen.

Optur: Starter med bål, brand og eksplosioner og slår hold som Epsilon og AGG, samt vinder EPICENTER-kvalifikationen.

Nedtur: Manglede et defusekit, i pistolrunden mod Astralis.

Geekunit

Geekunit leverede nogle gode præstationer i kvalifikationen til POWER LAN, men mangler fortsat at lave det store gennembrud. De holder sig på et stabilt niveau på den danske scene, men det er snart tid til at tage det næste skridt - det skete i hvert fald ikke til Power LAN.

Den rigtige 5. mand kan helt sikkert løfte holdet op. En erfaren spiller kunne være det rette valg for det unge hold.

Optur: Så tæt på!

Nedtur: Og alligvel så langt fra.

10. Walkover

Stavn kommer vi nok til at se en del mere til.

Walkover blev den helt store overraskelse i A turneringen til POWER LAN, hvor de blandt andet slog Eastern Vikings ud, inden de mødte Tricked i kvartfinalen, hvor de tabte knebent 2-1. Den unge StavN var det helt store samtaleemne og hans fremtid på scenen ser meget lys ud.

Optur: Holdet bliver carried af en teen på 14.

Nedtur: Holdet bliver carried af en teen på 14.

9. Cursive

Det viste sig at Lars Oliver ikke var en spiller, men en chokoladefabrik.

Sidste måneds bobler havde et godt event, hvor de slog alt modstand frem til kvartfinalerne, hvor blandt andet Foxtrot blev elimineret. Som de eneste tog de et map fra Singularity i A-turneringen, hvilket viser, at de er godt på vej.

Optur: Primært; havde fede holdtrøjer. Sekundært; tog et map fra Singularity.

Nedtur: Tabte til første reele modstander til POWER LAN.

8. Magistra

AnJ ligner den rette mand for Magistra.

Magistra leverede som forventet og mere til, da de i kvartfinalerne i den åbne CS:GO turnering slog Alpha, men de kunne ikke slå Tricked. Mandskabets resultater før eventet gør desværre, at det ikke bliver til mere end en ottendeplads.

Natosaphix har spillet rigtig flot i en hel måned, og med en ny dygtig 5. mand kan holdet snildt kigge opad på ranglisten.

Optur: AnJ lignende en ny Magistra stjerne til POWER LAN.

Nedtur: AnJ var umiddelbart et one-LAN-stand.

7. Alpha

Man kan ikke vinde hver gang.

Alpha Gaming kunne ikke ride videre på deres bølge af succes, og POWER LAN endte som en fiasko. I CS:GO Mesterskabet tabte holdet 4-16 til Rogue og 9-16 til Tricked, for så at blive elimineret i A-turneringen med 1-2 i maps til Magistra. Holdet var længere fra toppen og nærmere bunden af top 10 end forventet.

Dog må måneden siges at være godkendt med to førstepladser fra hhv. Farum og Herning, samt en 3. plads i ESEA MAIN playoff og en 1. plads i LCQ til POWER LAN.

Optur: Fik en ekstra chance i A-turneringen.

Nedtur: Missede også den chance.

6. Tricked

HUNDEN spillede personligt et rigtig godt event.

En skuffende weekend på Fyn, og en meget svingende måned har medført, at holdet har mistet tillid fra omverdenen. Hundens spillere skal lære at håndtere det langt større pres efter Seiers indtog i Tricked. Efter først nederlag til Rogue i CS:GO Mesterskabet efterfulgt af et nederlag til Singularity i A-finalen, må holdet se på, hvordan den fjerdeplads kan generobres. Jugi og Niko fortsætter med at imponere.

Optur: Bjarne Riis viser rent faktisk reel interesse for CS:GO.

Nedtur: HUNDENs mind games rakte ikke nok.

5. Singularity

Hvornår får topholdene øje på dette geni?

Singularity var den store positive overraskelse til POWER LAN, hvor de formåede at vinde A-turneringen, hvor de forinden havde slået Isak eSport i CS:GO Mesterskaberne og samtidig givet både Heroic og Dignitas sved på panden med mindst ti runder på hvert map mod de to hold. Singularity er også ugens højdespringer med hele 3 pladser.

Optur: Det store gennembrud kom i Odense.

Nedtur: Det helt store gennembrud missede.

4. Rogue

CadiaN gør tilbage af HUNDEN.

LAN-debutten blev rigtig god for det 60% danske mandskab, som efter nederlag til Astralis og sejr over Alpha, vandt over Tricked i en meget tæt bo3, for så bagefter at tabe endnu en tæt bo3 til Dignitas.

Optur: At opleve CadiaNs reaktion oven på en helt tæt kamp.

Nedtur: Totalt udspillet af Astralis på de_train.

3. Dignitas

Heller ikke denne gang blev Dignitas mestre.

Dignitas måtte til POWER LAN spille med aizy, ligesom smF har spillet som reserve dagene op til eventet, da RUBINO ikke har kunne spille. Holdet har hverken underpræsteret eller overpræsteret, og på trods af fine resultater, så har de mistet en placering på ranglisten.

Optur: Når finalen til POWER LAN.

Nedtur: Taber.

2. Heroic

Sikke en debut som Heroic.

Tidligere Team X vandt CS:GO Mesterskaberne til POWER LAN efter to tætte kampe mod Astralis og Dignitas. Holdet er i fantastisk form, men mangler at slå sig fast som et hold, der konsekvent kan levere på det niveau.

Optur: Vinder over Astralis to gange på 10 dage.

Nedtur: Mangler stabilt niveau; taber fx. til Epsilon til PGL i Kina.

1. Astralis

Nu er det slut med at læne sig tilbage.

I over et år har Astralis været Danmarks bedste hold, men for første gang er deres position alvorligt truet. Deres resultater på det seneste har ikke været gode nok, og der mangler nytænkning fra superstjernerne.